钦定古今图书集成/明伦汇编/氏族典/第229卷 > 杨震
## 钦定古今图书集成/明伦汇编/氏族典/第229卷 > 杨震

按《宋史杨震传》：“震字子发，代州崞人。以弓马绝伦，为
安边巡检，从折可存讨方腊，生得师囊，及杀首领三
十人，进秩五等，还知麟州建宁砦。靖康元年十月，鞠
䩮与夏人、奚人围建宁，震守越旬，矢尽力乏，城不守，
与子居中、执中力战没，阖门俱丧，惟长子存中从征
河北独免。震时年四十四。建炎二年，诏赠武经郎。存”
中贵，请于朝，谥曰《恭毅》。